Horváth Tibor fotónaplója: 02/04/12
Kicsit nosztalgiáztam
Kinézek az ablakon, esik a hó. Én meg itt ülök a meleg szobában, a kerti etetőt még nem fedezték fel a madarak, így az itthoni fotózásnak lőttek. Készülök a holnapra, remélem, olyan idő lesz, hogy ki tudok vagy ki tudunk menni a leshez. Ha reggel nem tudok felkelni, akkor Lacival megyünk dél körül.
Arra gondoltam, hogy előkeresem a Nikon D80-as géppel és a Sigma 150-500-zal és a 105-ös makróval készült fotókat, és válogatok belőlük. Ez volt az első tükörreflexes gépem. Ezeket a képeket mutatnám most be nektek. 2010-ben készültek, amikor rengeteg eső volt, és a madárvilág Apajon minden képzeletet felülmúlt. De nemcsak a madarak, hanem az egész élővilág elképesztő volt. Bízom benne, hogy egy kis szeletet érzékeltetni tudok ebből a világból. Anya és gyermeke
Ez a fotó a kertben készült; a leander levelébe csomagolta az utódokat
és vigyázta őket rendületlenül
Ketten Hátulról nézve a leveli
Leveli, nagyon aranyos. Olyan furcsa, hogy hideg a teste Jön a vihar?
A háttér színét a lemenő nap adta
Nem volt kevés a csapadék...
Ragyogás kettő. Más nem jutott az eszembe
A pókok rengeteg hálót szőttek Ez itt is érzékelhető:)
A puszta madárparadicsommá vált
És még több lúd!
Csodás fénnyel ajándékozott meg a nap Hát itt is. De ehhez ott kell lenni!
Ez az egyik kedvenc fotóm, ha nézitek, legyetek szívesek, szóljatok hozzá!
Nektek is tetszik? A címe: Az ördög szeme
Szürke gém a mezőn
Itt még a "hód" is szebb!
Felhőcsíkok naplementekor
A színek folyamatosan változnak. Csodás! Leveli és a légy. Hűha, vajon mi fog történni?